Επιχείρημα της Συνέπειας

Στη φιλοσοφία, το επιχείρημα της συνέπειας είναι ένα επιχείρημα κατά της συμβατοκρατίας που διαδόθηκε από τον Αμερικανό φιλόσοφο Peter van Inwagen. Το επιχείρημα υποστηρίζει ότι εάν δρώντες δεν έχουν κανέναν έλεγχο στα γεγονότα του παρελθόντος, τότε οι δρώντες δεν έχουν κανέναν έλεγχο στις συνέπειες αυτών των γεγονότων.

Η Εγκυκλοπαίδεια Φιλοσοφίας του Στάνφορντ δίνει την ακόλουθη εκδοχή του επιχειρήματος, με τη μορφή συλλογισμού: Κανείς δεν έχει δυνατότητα να ενεργήσει πάνω στα γεγονότα του παρελθόντος και στους νόμους της φύσης.
 Κανείς δεν έχει δυνατότητα να ενεργήσει πάνω στο γεγονός ότι τα γεγονότα του παρελθόντος και οι νόμοι της φύσης συνεπάγονται κάθε γεγονός του μέλλοντος (δηλαδή,  ο ντετερμινισμός ισχύει)
 Επομένως, κανείς δεν έχει δυνατότητα να ενεργήσει πάνω στα γεγονότα του μέλλοντος.Ή με τα ίδια τα λόγια του van Inwagen, στο Δοκίμιο για την Ελεύθερη Βούληση:Αν ισχύει ο ντετερμινισμός, τότε οι πράξεις μας είναι συνέπεια των νόμων της φύσης και των γεγονότων του μακρινού παρελθόντος. Αλλά δεν εξαρτάται από εμάς τι συνέβη πριν την γέννησή μας, ούτε εξαρτάται από εμάς ποιοι είναι οι νόμοι της φύσης. Επομένως, οι συνέπειες αυτών των πραγμάτων (συμπεριλαμβανομένων των τωρινών πράξεων μας) δεν εξαρτώνται από εμάς (σ. 56).

 Παραπομπές 

Κατηγορία:Έννοιες στη μεταφυσική
Κατηγορία:Ελεύθερη βούληση